Vuokko Hovatta

Vuokko Leena Hovatta (s. 2. syyskuuta 1972 Espoo)Kuka kukin on 2007, Otava 2006 on suomalainen näyttelijä ja laulaja. Hän tuli tunnetuksi suositun Ultra Bra -yhtyeen jäsenenä. Ultra Bran hajottua Hovatta lauloi Tekniikan ihmelapset -yhtyeessä. Vuonna 2008 hän julkaisi ensimmäisen sooloalbuminsa. Hovatta valmistui näyttelijäksi Teatterikorkeakoulusta vuonna 1999 ja on kiinnitettynä Helsingin kaupunginteatteriin. == Musiikki == Hovatta opiskeli viulun ja pianon soittoa jo lapsena. Lisäksi hän lauloi Tapiolan kuorossa. Myöhemmin hän opiskeli kolme vuotta Sibelius-Akatemiassa. Hovatta liittyi Ultra Brahan vuonna 1995 ja on mukana kaikilla sen julkaisemilla albumeilla. Kun Ultra Bra hajosi vuonna 2001, Hovatta perusti Tekniikan ihmelapset -yhtyeen yhdessä Marzi Nymanin, Jukkis Kiviniemen ja Marko Timosen kanssa.Nordisk Film (luettu 23. marraskuuta 2007) Yhtyeen ainoa albumi Syntymäpäivä ilmestyi vuonna 2004. Helmikuussa 2008 ilmestyi Hovatan ensimmäinen sooloalbumi Lempieläimiä. Lisäksi Hovatta oli mukana Suomen euroviisukarsinnassa 2008 kappaleella ”Virginia”, joka kertoo kirjailija Virginia Woolfista.Sony BMG (luettu 23. marraskuuta 2007) Hovatta laulaa myös Kerkko Koskinen Kollektiivissa. == Näytteleminen == Hovatta valmistui teatteritaiteen maisteriksi Teatterikorkeakoulun näyttelijätyön koulutusohjelmasta vuonna 1999. Hän on näytellyt useissa Suomen Kansallisteatterin ja Helsingin kaupunginteatterin näytelmissä ja musikaaleissa. Vuokko Hovatan ensimmäinen teatterirooli oli Espoon kaupunginteatterin Tahdon, tahdon -musikaalissa keväällä 1998. Hovatan ensimmäinen elokuvarooli on Raimo O. Niemen vuonna 2006 ilmestyneessä elokuvassa Suden arvoitus. Tämän lisäksi hän on tehnyt elokuvissa dubbauksia. == Yksityiselämä == Vuokko Hovatta on nelilapsisen perheen toiseksi vanhin. Hovatan isä on koulutukseltaan diplomi-insinööri ja äiti Outi Hovatta on lääketieteen professori. Hovatta meni naimisiin ollessaan 22-vuotias, mutta liitto päättyi pian eroon. Myöhemmin Hovatalle on syntynyt kaksi lasta. Esikoinen kuoli synnytyksessä ja kuopus syntyi vuonna 2004. Hovatta on ollut avoliitossa näyttelijä Eero Ahon kanssa. Pari erosi vuonna 2013. Hovatta seurusteli siitä saakka muusikko Zarkus Poussan kanssa tämän kuolemaan, vuoteen 2016 asti. == Diskografia == === Albumit === * * * * , yhdessä Aulikki Oksasen ja Zarkus Poussan kanssa * Vuokko Hovatta Kolmisin: === Singlet === * * * * * * * * == Teatteri == (näytelmä, teatteri, ensi-ilta) *Kuuhullut, Helsingin Kaupunginteatteri, 1997 *Tahdon, tahdon, Espoon teatteri, 1998 *Lännen syrjällä, Suomen Kansallisteatteri, 1998 *Kultainen vasikka, Suomen Kansallisteatteri, 2000 *Saara Hirviön tapaus, 2001 *Tulikasvot, Suomen Kansallisteatteri, 2001 *Kasimir ja Karoliina, Suomen Kansallisteatteri, 2001 *Housut pois, Helsingin Kaupunginteatteri, 17.1.2002 *Nuoruuden suloinen lintu, Helsingin Kaupunginteatteri, 25.9.2003 *Hairspray, Helsingin Kaupunginteatteri, 13.8.2005 *Ne kahdeksan valittua, Helsingin Kaupunginteatteri, 10.3.2005 *Kiss Me Kate, Heinolan kesäteatteri, 15.6.2006 *Evita, Helsingin Kaupunginteatteri, 2.2.2006 *Kerjäläisooppera, Helsingin Kaupunginteatteri, 22.3.2007 *Beljakovin talvi, Helsingin Kaupunginteatteri, 1.11.2007 *Iloisiin kuulemiin ja näkemiin, Studio Pasila, 14.1.2008 *Missä kuljimme kerran, Helsingin Kaupunginteatteri, 3.4.2008 *Wicked, Helsingin Kaupunginteatteri, 2010 *Next To Normal, Studio Pasila, 2010 *Kuninkaan Puhe, Helsingin Kaupunginteatteri, 2012 *Vampyyrien tanssi, Helsingin Kaupunginteatteri, 3.2.2016 *Komisario Palmun erehdys, Helsingin Kaupunginteatteri, 24.8.2016 *Tippukivitapaus, Suomen Kansallisteatteri, 22.11.2017 *Kaasua, komisario Palmu!, Helsingin Kaupunginteatteri, 29.11.2018 *Täydellinen lauantai, Helsingin Kaupunginteatteri, 5.9.2019 *Humiseva harju, Helsingin Kaupunginteatteri, 30.1.2020 *Forever Young, Helsingin Kaupunginteatteri, 2024 == Elokuvaroolit == * Suden arvoitus (2006) – Laila Morgam == Lähteet == == Aiheesta muualla == * * * Pidä huivista kiinni, Hovatta! (artikkeli Ylioppilaslehdessä) * Vuokko Hovatta laulaa heleästi rakkaudesta ja kuolemasta (Helsingin Sanomien artikkeli) * Vuokko Hovatan soololevy vaati monta puhelua (Helsingin Sanomien artikkeli) Luokka:Suomalaiset rocklaulajat Luokka:Suomalaiset poplaulajat Luokka:Suomalaiset elokuvanäyttelijät Luokka:Suomalaiset teatterinäyttelijät Luokka:Suomalaiset ääninäyttelijät Luokka:Ultra Bran jäsenet Luokka:Vuonna 1972 syntyneet Luokka:Elävät henkilöt